

PROJEKTS uz 09.08.2023.

vēlamais datums izskatīšanai: Attīstības komitejā 09.08.2023.

domē: 23.08.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 23.augustā **Nr.**«DOKREGNUMURS»

**Par atļauju izstrādāt lokālplānojumu kā grozījumus Ādažu novada teritorijas plānojumam (3.1 redakcijai) nekustamajā īpašumā “Avenes”, Ādažos**

Ādažu novada pašvaldības dome izskatīja SIA “Baltezera Fitness Villa” (reģistrācijas Nr. 40003737853, juridiskā adrese: "Grietēni", Spilve, Babītes pag., Mārupes nov., Latvija, LV-2101, e-pasts: [smcriga@gmail.com](mailto:smcriga@gmail.com)) 12.07.2023. iesniegumu (reģistrēts 27.07.2023., reģistrācijas Nr. ĀNP/1-11-1/23/3876) ar lūgumu atļaut izstrādāt lokālplānojumu nekustamā īpašuma “Avenes”, Ādažos, Ādažu novadā, ar kadastra numuru 8044 010 0070 zemes vienībai ar kadastra apzīmējumu 8044 010 0070 (turpmāk – Īpašums), ar mērķi precizēt zemes vienības funkcionālo zonu Savrupmāju apbūves teritorija (DzS1), lai atļautu dvīņu māju apbūvi un koriģētu TIN7 zonu zemes vienībā.

Izvērtējot ar iesniegumu saistītos apstākļus, konstatēts, ka saskaņā ar Ādažu novada teritorijas plānojumu (apstiprināts ar domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74), Īpašums atrodas Savrupmāju apbūves teritorijā (DzS1), Transporta infrastruktūras teritorijā (TR), Baltezera rietumu apvedceļa būvniecībai un valsts galvenā autoceļa A1 Rīga (Baltezers) - Igaunijas robeža (Ainaži) attīstībai rezervētā teritorijā (TIN7), kā arī to daļēji skar “Detālplānojums nekustamajiem īpašumiem "Brieži", "Lielpriedes", "Pauguriņi", "Ilgdimanti", "Kalmes" 2006.-.gadam” (apstiprināts ar 21.11.2006. lēmumu Nr.118 “Par nekustamo īpašumu “Brieži”, “Lielpriedes”, “Pauguriņi”, “Ilgdimanti” un “Kalmes”3.z.g. detālplānojuma grafisko daļu un teritorijas izmantošanas un apbūves noteikumiem izdošanu”).

Pamatojoties uz:

* 1. Pašvaldību likuma 4.panta pirmās daļas 15. punktu un 10.panta pirmās daļas 21.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
  2. Teritorijas attīstības plānošanas likuma 12.panta pirmo daļu, kas noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
  3. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 75.punktu, kas noteic, ka pašvaldības dome pieņem lēmumu par lokālplānojuma izstrādes uzsākšanu, kā arī apstiprina darba uzdevumu un izstrādes vadītāju;
  4. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 78.punktu, kas noteic, ka ja lokālplānojuma izstrādi ierosina privātpersona, pašvaldība nosaka lokālplānojuma teritoriju,

kā arī ņemot vērā, ka jautājums tika izskatīts un atbalstīts Attīstības komitejā 09.08.2023., Ādažu novada pašvaldības dome

**NOLEMJ**:

1. Uzsākt lokālplānojuma izstrādi kā grozījumus Ādažu novada teritorijas plānojumam (3.1 redakcija), nekustamā īpašuma “Avenes”, Ādažu pagastā, Ādažu novadā, ar kadastra numuru 8044 010 0070 zemes vienībai ar kadastra apzīmējumu 8044 010 0070, ar mērķi precizēt zemes vienības funkcionālo zonu Savrupmāju apbūves teritorija (DzS1), lai atļautu dvīņu māju apbūvi un koriģētu TIN7 zonu zemes vienībā;
2. Par lokālplānojuma izstrādes vadītāju apstiprināt Ādažu novada teritorijas plānotāju Miķeli Cini;
3. Apstiprināt darba uzdevumu lokālplānojuma izstrādei nekustamā īpašuma “Avenes” zemes vienībai ar kadastra apzīmējumu 8044 010 0070 (pielikums Nr.1);
4. Noteikt lokālplānojuma teritorijas robežu - zemes vienība ar kadastra apzīmējumu 8044 010 0070 1,789 ha platībā (pielikums Nr.2).
5. Lēmumu par lokālplānojuma izstrādes uzsākšanu publicēt Teritorijas attīstības plānošanas informācijas sistēmā un pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Vēstis”.
6. Par lēmuma izpildi atbild Teritorijas plānošanas nodaļa.
7. Par lēmuma izpildes kontroli atbild pašvaldības izpilddirektora vietnieks.
8. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums lokālplānojuma izstrādei.
2. Lokālplānojuma teritorijas robeža.
3. Lokālplānojuma priekšlikums.
4. Lokālplānojuma izstrādes līguma projekts.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

M.Cinis, 67398063